Lube barnehage er, sammen med alle barnehagene i Sandnes, med på en satsning som kalles for «Den utviklingsstøttende barnehagen».

Her kan du lese hva det innebærer:

**Den utviklingsstøttende barnehagen**

* Kommunens standard for kvalitet i barnehagen
* Målet er at de ansatte gjennom faglig støtte og fokus på gode relasjoner skal utvikle seg til å best mulig kunne støtte barnas utvikling
* Satsningen bygger på forskningsbasert kunnskap om hva som utgjør god kvalitet i barnehagen og hvordan dette kan overføres slik at den kommer barna til gode
* For å kunne måle kvaliteten bruker en CLASS (Classroom assesment scoring system)
* CLASS er et observasjonsverktøy som fokuserer på samspill mellom voksne og barn, samt miljøet på avdelingen (det er de voksne som blir observert)

Hvorfor?

* Forskning har vist at barns erfaringer betyr mer for hjernens utvikling og videre fysisk og psykisk helse enn man tidligere har trodd
* Skal utjevne kvalitetsforskjeller i barnehagene
* Høykvalitetsbarnehager fremmer barns psykiske helse
* Varme, sensitive og stimulerende personal- barn- relasjoner er den viktigste ingrediensen i barnehagekvalitet og har vist seg å påvirke barnas mentale helse, trivsel og utvikling også lenge etter at barna har sluttet i barnehagen

Hvordan?

* Hver avdeling vil få besøk av CLASS – observatører - de gir tilbakemeldinger til hver avdeling som viser avdelingens styrker og svakheter
* Hver barnehage har utpekt en egen CLASS-tilrettelegger. I Lube er dette Mailen Nødland. Denne pedagogen har frigjort tid som brukes til å tilrettelegge for arbeidet med USB, sikre fremgang og gi veiledning til kollegaer
* Fagdager for de ansatte (ekstra samlinger for leder, CLASS-tilrettelegger og pedagogiske ledere)

Hva?

* For å måle kvalitet i barnehagen må den teorien man har rundt hva kvalitet er, brytes ned til ulike deler som lar seg observere og måle i barnehverdagen
* I CLASS er dette gjort gjennom å dele det teoretiske grunnlaget inn i 3 domener:
* Organisering av avdelingen og barnehagehverdagen (3-5 år)
* Emosjonelt og atferdsmessig støtte – medmenneskelige faktorer (alle)
* Støtte til læring og kognitiv utvikling – læring og mulighet for læring (alle)

**Vi vil jobbe med organisering av avdelingen og barnehagehverdagen gjennom blant annet å:**

* Ha tydelige læringsmål og maksimere læringssituasjonene
* Skape gode rutiner og lage gode overgangssituasjoner
* Forberede barna på det som skal skje

**Vi vil jobbe med å støtte barns sosiale og emosjonelle utvikling ved å:**

* Skape et **positivt klima** gjennom gode relasjoner, respekt, humor, ros og anerkjennelse, trøst og rytme i hverdagen
* Være **sensitive voksne** gjennom å rette oppmerksomheten mot barna, trøste, være en trygg base, bekrefte og oppmuntre og være lyttende
* Ta **barnas perspektiv** gjennom å være nysgjerrig, følge barnas interesser og initiativ, være fleksible, tilby barna valg, hjelpe barna til å uttrykke egne ønsker og meninger og gi støtte til selvstendighet og mestring
* Gi **støtte til regulering av atferd** gjennom å bekrefte barnas følelser, være rolige voksne, tolke barnas uttrykk og følelser, dele barn i mindre grupper, gi enkle og konkrete beskjeder, være i forkant, gi ros, gi påminnelser om hva som forventes

**Vi vil jobbe med å støtte barn i kognitiv utvikling og læring ved å:**

* **Tilrettelegge for læring og utvikling** gjennom å stille hvordan og hvorfor- spørsmål, legge til rette for ulike typer lek, gi barna informasjon, legge til rette for problemløsning og idemyldring
* **Gi gode tilbakemeldinger** gjennom å være støttende, være i god dialog, stille spørsmål, etterspørre tankeprosess, oppmuntre og bekrefte
* Gi barna **språkstøtte** gjennom å legge til rette for turtaking, stille åpne spørsmål, repetere, utvide språket, sette ord på ting og det vi gjør, invitere til å bruke nye ord og begreper, lese bøker, synge og fortelle

**Vi vil jobbe for et godt foreldresamarbeid gjennom å:**

* Gi oppmerksomhet, hilse på, fortelle om enkeltes barns hverdag
* Lytte, anerkjenne, være lydhør for meninger og innspill, følge opp tilbakemeldinger
* Være tydelige, avklare forventninger til roller og ansvar
* Gjøre rutiner kjent for foreldre

**Vi vil jobbe for de sårbare barna gjennom å:**

* Være støttende stillas
* Sette ord på følelser/Bekrefte følelser
* Være en trygg base/sikker havn (Trygghetssirkelen)
* Ha kunnskap om barns utvikling og kjennetegn på forsinket utvikling
* Være nært på barna
* Forebygge mobbing